Diari Oficial de la Generalitat Valenciana


Sumari del DOGV 7622, del 24-09-2015 (2015/7473)

Notificació de la sentència dictada en el procediment de guarda i custòdia número 825/2013.
-------------------------------------------------------------------------------------------

### Dades del document

Número de DOGV
:   7622

Data del DOGV
:   24-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7473


Organisme emissor
:   Jutjat de Primera Instància i Instrucció Número 5 de Vinaròs

Tipus de document
:   Edicte

Notificació de la sentència dictada en el procediment de guarda i custòdia número 825/2013. [2015/7473]  
Procediment: família, guarda, custòdia, aliments, fill menor no matrimonial no consensuat 000825/2013.  
De: Marybelys Beltrés Pérez.  
Procuradora: Alegría Doménech Ferrás.  
Contra: Amaurys Lenin La Hoz Vanderlinder.  
Procurador/a: -  
En el present procediment de guarda, custòdia i aliments de fills menors no matrimonials, contenciós número 825/2013, seguit a instàncies de Marybelys Beltrés Pérez contra Amaurys Lenin La Hoz Vanderlinder, s'ha dictat la sentència l'encapçalament i la part dispositiva de la qual, literalment, són com segueix:  
  
«Sentència número 000095/2015  
Jutge que la dicta: Tomás Garrido Sánchez.  
Lloc: Vinaròs.  
Data: 22 de juliol de 2015.  
Dispositiva  
Estime íntegrament la demanda presentada per la procuradora dels tribunals Alegría Doménech Ferrás, en nom i representació de Maribelys Beltrés Pérez, contra Amaurys Lenin La Hoz Vanderlinder, i, en virtut d'això, dispose l'adopció de les mesures següents:  
1. Atribució de la guarda i custòdia a favor de Maribelys Beltrés Pérez, i mantenen ambdós progenitors la pàtria potestat sobre els menors.  
2. Dret de visites dels menors a favor del pare, que consistirà en el següent: el primer cap de setmana de cada mes, des de dissabte, a les 10.00 hores, fins a diumenge a les 20.00 hores. Les entregues i arreplegues es faran en el domicili familiar situat a Càlig, on el progenitor haurà de desplaçar-se per a arreplegar i entregar els menors. La meitat de les vacances escolars dels menors hauran de passar-les amb cada un dels progenitors, i triarà l'inici del període, en cas de discrepància, el pare els anys parells i la mare els imparells. De la mateixa manera que per a la visita mensual, el pare haurà d'arreplegar i deixar els fills en el domicili matern que actualment està a la localitat de Càlig.  
  
3. Pensió d'aliments a càrrec del pare de 150 euros mensuals, per a cada un dels fills, la qual cosa suposa un total mensual de 450 euros, a pagar en el compte corrent que Maribelys Beltrés Pérez designe, a ingressar els cinc primers dies de cada mes, i s'actualitzarà anualment la dita quantitat d'acord amb els índexs de l'índex de preus al consum.  
  
Respecte dels gastos extraordinaris, aniran a càrrec d'ambdós progenitors, a parts iguals.  
4. Les eixides del territori espanyol dels menors que viatgen en companyia de sa mare no requeriran autorització paterna, però sí que haurà de comunicar-li prèviament la senyora Beltrés, al senyor La Hoz, el fet del desplaçament i la seua duració.  
No es fa imposició de costes a cap de les parts.  
Contra aquesta resolució pot interposar-se un recurs d'apel·lació dins dels 20 dies següents a la notificació, que s'interposarà davant d'aquest jutjat i serà resolt per l'Audiència Provincial.  
Deixeu una testimoniança de les actuacions d'aquesta resolució i porteu-ne l'original al llibre corresponent.  
Així ho mane i firme en el dia de la data.»  
  
I atés que el demandat, Amaurys Lenin La Hoz Vanderlinder, està en parador desconegut, expedisc aquest edicte a fi que li valga de notificació de forma deguda.  
  
Vinaròs, 9 de setembre de 2015.- La secretària judicial: Asunción Gregori Bosch.